Na temelju odredbe članka 82. stavka 2. Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19, 108/20 i 144/21) i članka 28. Statuta Općine Šolta (Službeni glasnik br. 06/21) vijeće Općine Šolta je na \_\_\_\_\_. sjednici održanoj dana \_\_\_\_\_2023. godine donijelo

**O D L U K U**

**o sukcesivnom pokriću manjka iz prethodnih godina**

Članak 1.

Odredbom članka 82. Pravilnika o proračunskom računovodstvu i računskom planu planu („Narodne novine“ br. 124/14, 115/15, 87/16, 3/18 i 126/19) propisano je da se rezultat poslovanja utvrđuje prebijanjem računa viškova i manjkova po istovrsnim kategorijama i izvorima financiranja. Stavkom 2. navedenog članka propisano je da se stanja utvrđena na osnovnim računima podskupine 922 i iskazana u financijskim izvještajima za proračunsku godinu raspodjeljuju u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna.

Uputama za izradu proračuna jedinica lokalne i područne (regionalne) samouprave za razdoblje 2024. – 2026. godine određeno je da proračun mora sadržavati predviđeni manjak, odnosno višak prihoda te da je potrebno s navedenim bilančnim kategorijama postići uravnoteženje. Proračun koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluka o budućoj potrošnji i izvorima financiranja. Budući da je konačni rezultat poslovanja poznat tek u siječnju godine za koju se donosi proračun, prilikom izrade proračuna u obzir se uzima planirani rezultat poslovanja, odnosno njegova procjena. Ukoliko preneseni manjak čini značajan dio ukupnog proračuna, odnosno ukoliko se s obzirom na projekciju prihoda i stvorene obveze ne može realno pokriti u jednoj godini, moguće je sukcesivno planirati pokriće manjka kroz godine i to pod uvjetom da se uz proračun donese akt koji sadržava: 1. Analizu i ocjenu postojećeg financijskog stanja jedinice; 2. Prijedlog mjera za otklanjanje utvrđenih uzroka nastanka negativnog poslovanja te mjera za stabilno održivo poslovanje (to je skup mjera za povećanje visine i/ili strukture prihoda, poboljšanje naplate potraživanja, racionalizaciju poslovanja radi boljeg iskorištenja kapaciteta i snižavanja troškova, nova organizacijska struktura, promjene u razini zapošljavanja i sl.); 3. Akcijski plan provedbe mjera.

Ovom odlukom utvrđuje se procjena rezultata poslovanja za proračunsku 2023. godinu te način pokrića planiranog manjka prihoda i primitaka u iznosu od 200.0000,00 eura koji se prenosi i planira u Proračunu za 2024. godinu i projekcijama za 2025. i 2026. godinu.

Članak 2.

Procjena planiranog proračunskog manjka iz članka 1. ove Odluke temelji se na Financijskim izvještajima Općine Šolta za 2023. godinu i procjeni rezultata za 2023. godinu u kojima je utvrđeno kako slijedi:

|  |  |  |
| --- | --- | --- |
| **Račun / opis** | **Izvršenje 2022. (euro)** | **Procjena na kraju 2023. (euro)** |
| **A. RAČUN PRIHODA I RASHODA** | **3** | **4** |
| **6 Prihodi poslovanja** | **2.567.550,70** | **6.591.165,22** |
| **7 Prihodi od prodaje nefinancijske imovine** | **0,00** | **70.000,00** |
| **UKUPNI PRIHODI** | **2.567.550,71** | **6.661.165,22** |
| **3 Rashodi poslovanja** | **1.658.592,91** | **2.925.100,00** |
| **4 Rashodi za nabavu nefinancijske imovine** | **1.105.469,74** | **2.790.500,00** |
|  **UKUPNI RASHODI** | **2.764.062,65** | **5.715.600,00** |
|  **VIŠAK / MANJAK** | **-196.511,94** | **945.565,22** |
| **B. RAČUN ZADUŽIVANJA / FINANCIRANJA** |  |  |
| **8 Primici od financijske imovine i zaduživanja** | **0,00** | **21.000,00** |
| **5 Izdaci za financijsku imovinu i otplate zajmova** | **1.656,26** | **2.000,00** |
|  **NETO ZADUŽIVANJE** | **-1.656,26** | **19.000,00** |
|  **UKUPNI DONOS VIŠKA / MANJKA IZ PRETHODNE(IH) GODINA** | **--566.397,02** | **-764.565,22** |
| **VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA** |  |  |
|  **REZULTAT GODINE** | **-764.5665,22** | **-200.000,00** |

Na dan 31.prosinca 2022. godine, utvrđen je manjak prihoda i primitaka za pokriće u sljedećem razdoblju u iznosu od 764.566 eura.

Procjena rezultata na kraju 2023. godine je manjak prihoda i primitaka u iznosu od 200.000 eura koji se prenosi u sljedeću godinu. Planirano je ostvarenje manjka prihoda i primitaka u 2023. godini u iznosu od 200.000,00 eur.

Članak 3.

U Proračunu Općine Šolta za 2024. godinu i projekcijama za 2025. i 2026. godinu planirat će se pokriće dijela projiciranog manjka iz članka 1. ove Odluke iz prihoda poslovanja i prihoda od prodaje nefinancijske imovine prema sljedećoj dinamici:

* 2024. godina – manjak 200.000,00
* 2025. godina – manjak 0,00
* 2026. godina – manjak 0,00

Članak 4.

U svrhu uravnoteženja proračuna, nakon uključivanja dijela projiciranog proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom.

Članak 5.

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera su prilog ove Odluke i njezin su sastavni dio.

Članak 6.

Odluka o sukcesivnom pokriću manjka iz prethodnih razdoblja stupa na snagu 1. siječnja 2023. godine, a objavit će se u „Službenom glasniku Općine Šolta“.

**PRIJEDLOG MJERA ZA OTKLANJANJE UZROKA NEGATIVNOG POSLOVANJA I MJERA ZA STABILNO POSLOVANJE**

1. Proračunom te izmjenama i dopunama planirati pokriće manjka
2. Kod planiranja i izvršavanja proračuna prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim
4. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova
5. Smanjenje materijalnih rashoda uz zadržavanje kvalitete rada i pružanja usluga građanima
6. Poboljšanje uvjeta za razvoj malog obrtništva i obiteljskog poljoprivrednog gospodarstva

**AKCIJSKI PLAN PROVEDBE MJERA**

|  |  |  |
| --- | --- | --- |
| **Naziv mjere** | **Opis/Način provedbe** | **Rok provedbe** |
| Proračunom te izmjenama i dopunama proračuna pokriće manjka | Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja | Zakonski rokovi, a prema potrebi prilikom izmjena i dopuna Proračuna u narednom razdoblju |
| Kod planiranja i izvršavanja Proračuna prioritet imaju zakonske i ugovorne obveze | Mjera podrazumijeva prioritetno podmirivanje već preuzetih obveza, odnosno zakonskih obveza | Kontinuirano |
| Kontinuirano praćenje naplate prihoda i preuzimanje obveza u skladu s njihovim ostvarenjem | Mjera uključuje preuzimanje obveza u skladu s dinamikom ostvarenja izvora financiranja kako je definirano u planu Proračuna | Kontinuirano |
| Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova | Mjera uključuje oslobađanje sredstava iz izvora opći prihodi i primici (porezni prihodi) i financiranje što više aktivnosti i projekata iz drugih izvora (nacionalni i europski natječaji i dr. ) | Kontinuirano |
| Smanjenje materijalnih rashoda uz zadržavanje kvalitete rada i pružanja usluga građanima | Maksimalna racionalizacija materijala rashoda uz maksimalno poštivanje načela ekonomičnosti i učinkovitosti prilikom trošenja proračunskih sredstava | Kontinuirano |

Planirani financijski učinak predloženih mjera je pokriće trenutnog manjka prihoda i primitaka u razdoblju od 2024. do 2026. godine.

Odgovorna osoba za provedbu akcijskog plana je općinski načelnik. Planirani financijski učinak kroz razdoblje od 2024 do 2026. predloženih mjera je suficit, odnosno pokriće trenutnog manjka prihoda i primitaka u razdoblju od 2024. do 2026. godine.

Članak 7.

Ova Odluka stupa na snagu 01.01.2024. i objavit će se u „Službenom glasniku Općine Šolta”.

KLASA: 400-06/23-01/07 Predsjednik Općinskog vijeća

URBROJ: 2181-49-01-23-

Grohote, 19.12.2023. Teo Tomić